open-index/open-wikipedia-markdown huggingface dataset:
Little Big

**Little Big **— სანქტ-პეტერბურგში 2013 წელს დაფუძნებული რუსული რეივ-ჯგუფი. ჯგუფის წევრები არიან ილია „ილიიჩ“ პრუსიკინი, სერგეი მაკაროვი, სოფია ტაურსკაია, ოლიმპია ივლევა და ანტონ ლისოვი. ჯგუფის პირველი ალბომი With Russia From Love გამოვიდა 2014 წლის 17 მარტს, ხოლო არსებობის მანძილზე ჯგუფმა მთლიანობაში გამოუშვა ორი ალბომი და სამი სინგლი. 

## ჯგუფის ისტორია 
თავისი პირველი ვიდეო Every Day I'm Drinking ჯგუფმა 2013 წლის 1 აპრილს გამოუშვა. უკვე 2 ივლისს, კლუბ „A2“-ში მათ თავიანთი პირველი საჯარო გამოსვლა ჩაატარეს. 

დაარსებიდან დღემდე ჯგუფი დადის ტურებში ევროპის სხვადასხვა ქვეყნებში და რუსეთის ფედერაციაში. „ასეთი მუსიკა მართლაც რომ მოთხოვნადია. ჩვენ არც ერთი კაპიკი არ ჩაგვიდია, ჩვენ უბრალოდ ვიღებდით ვიდეოებს და ევროპაში პოპულარულნი გავხდით“ — განაცხადა ილია პრუსიკინმა UTV-სთან ინტერვიუში.  

2015 წლის 19 დეკემბერს ჯგუფმა გამოუშვა მეორე ალბომი — Funeral Rave. ალბომმა 2015 წლის 52-ე კვირაში რუსული iTunes-ის ჩარტებში მერვე ადგილი დაიკავა.

2016 წლის 21 მაისს სიმღერების Give Me Your Money და Big Dick-ის კლიპებმა Berlin Music Video Award-ის ლაურეატის წოდება მოიპოვეს. Big Dick-მა დაიკავა პირველი ადგილი კატეგორია Most Trashy-ში, ხოლო Give Me Your Money-მ მესამე ადგილი ნომინაცია Best Performer-ში. ჯგუფის ერთ-ერთმა ყველაზე ცნობილმა ნამუშევარმა, Big Dick-მა YouTube-ზე 10 მილიონზე მეტი ნახვა მოაგროვა. ვიდეოში წარმოდგენილია აშკარა სექსუალური კონტექსტით.

„ჩვენ უბრალოდ გვინდა ვაჩვენოთ ხალხს, რომ ისინი არიან საკუთარი სიცოცხლის პატრონები. ქვეყნები და ხელისუფლებები არ არიან ისეთი მნიშვნელოვანნი, როგორც მათ გონიათ: ადამიანს შეუძლია აკეთოს, რაც უნდა“ — ილია პრუსიკინი ჯგუფის შექმნის მიზანზე.

## რესურსები ინტერნეტში 
* ჯგუფის ოფიციალური საიტი
* ჯგუფი Twitter-ში
* ჯგუფი Facebook-ში
* ჯგუფი ВКонтакте-ში

## სქოლიო 
კატეგორია:2010-იანი წლების მუსიკალური ჯგუფები
კატეგორია:რუსული ჯგუფები
გიუზნიუთი

**გიუზნიუთი** () — სოფელი აზერბაიჯანში, ნახიჩევანის ავტონომიურ რესპუბლიკაში, ბაბექის რაიონში.  მოსახლეობის რაოდენობა — 1 563 კაცი.

## რესურსები ინტერნეტში
*
 

კატეგორია:ნახიჩევანის ავტონომიური რესპუბლიკის სოფლები
კატეგორია:ბაბექის რაიონის სოფლები
მევლუთ ჩავუშოღლუ

**მევლუთ ჩავუშოღლუ** (; დ. 5 თებერვალი 1968, ალანია, ანთალია, თურქეთი) — თურქი პოლიტოკოსი, დიპლომატი, ბიზნესმენი და თურქეთის მოქმედი საგარეო საქმეთა მინისტრი. ამ თანამდებობამდე, 2010-2012 წლებში ევროპის საბჭოს საპარლამენტო ასამბლეის თავმჯდომარე, ხოლო 2013-2014 წლებში თურქეთის ევროკავშირის საკითხებში მინისტრი იყო. სგპ-ს ერთ-ერთი დამფუძნებელი წევრია, რომელიც 2002 წლის საპარლამენტო არჩევნებში ანთალიის ოლქში გაიმარჯვა და გახდა პარლამენტის წევრი.

## ბიოგრაფია 
ჩავუშოღლუ დაიბადა 1968 წლის 5 თებერვალს ანთალიის პროვინციის ქალაქ ალანიაში. საშუალო განათლება მიიღო *ემინ ფაშის* კერძო ლიცეუმში. 1988 წელს დაამთავრა ანკარის უნივერსიტეტის საერთაშორისო ურთიერთობების ფაკულტეტი. ამის შემდეგ მოიპოვა აშშ-ს სტიპენდია და სწავლა გააგრძელა *ლონგ აილენდის* უნივერსიტეტში, სადაც მაგისტრის წოდებით ეკონომიკის ფაკულტეტი დაამთავრა. 1993 წელს, ანკარის უნივერსიტეტის ევროგაერთიანების კვლევის ცენტრის "ევროპული გამოცდილების" პროგრამა დაასრულა და იმავე წელს დაიწყო სწავლა *ბილქენთის უნივერსიტეტის* სადოქტორო პროგრამაზე. ამის შემდეგ მოიპოვა ევროკავშირის სტიპენდია და დაამთავრა დოქტორის ხარისხით ლონდონის ეკონომიკის სკოლა "გარემოს ეკონომიკისა და მდგრადი განვითარების" განხრით. 1995 წელს, მუშაობდა გაეროს განვითარების პროგრამის (UNDP) და გარემოს დაცვის სამინისტროში.

დაოჯახებულია და ჰყავს ერთი შვილი, იცის ინგლისური, იაპონური, გერმანული და რუსული ენები.

## პოლიტიკური კარიერა 
სგპ-ს ერთ-ერთი დამფუძნებელი წევრია. 2002, 2007, 2011 და 2015 წლების საპარლამენტო არჩევნების დროს, გახდა დეპუტატი ანთალიის ოლქიდან. პარტიაში ეკავა პარტიის საგარეო ურთიერთობათა კოორდინატორის მოადგილის პოსტი, ხოლო 2010 წელს ევროპის საბჭოს საპარლამენტო ასამბლეის (PACE) პრეზიდენტად აირჩიეს.

2015 წლის 24 ნოემბრიდან თურქეთის საგარეო საქმეთა მინისტრია.

## რესურსები ინტერნეტში
*მევლუთ ჩავუშოღლუ Twitter-ზე

## სქოლიო
კატეგორია:დაბადებული 5 თებერვალი
კატეგორია:დაბადებული 1968
კატეგორია:თურქი პოლიტიკოსები
კატეგორია:თურქი ბიზნესმენები
კატეგორია:თურქი დიპლომატები
კატეგორია:ცოცხალი ადამიანები
კატეგორია:თურქეთის დიდი ეროვნული ასამბლეის XXII მოწვევის წევრები
კატეგორია:თურქეთის დიდი ეროვნული ასამბლეის XXIII მოწვევის წევრები
კატეგორია:თურქეთის დიდი ეროვნული ასამბლეის XXIV მოწვევის წევრები
კატეგორია:თურქეთის დიდი ეროვნული ასამბლეის XXVI მოწვევის წევრები
კატეგორია:თურქეთის დიდი ეროვნული ასამბლეის XXVII მოწვევის წევრები
კატეგორია:თურქეთის დიდი ეროვნული ასამბლეის XXVIII მოწვევის წევრები
ნიკოლოზ სტარიკოვი

**ნიკოლოზ სტარიკოვი ** ( დ. 23 აგვისტო, 1970, ლენინგრადი, სსრკ) — რუსი სახელმწიფო და პოლიტიკური მოღვაწე, მწერალი, ბლოგერი, პუბლიცისტი. უახლეს ისტორიაზე, გეოპოლიტიკაზე და ეკონომიკაზე მრავალი წიგნის ავტორი, რომლებიც, ექსპერტების აზრით, დატვირთულია „საკამათო დასკვნებით“ და „აბსურდული გააზრებებით“. არის საზოგადოებრივი ორგანიზაციების, „რუსეთის მოქალაქეების პროფკავშირი“ და „პარტია დიდებული მამულის“ დამაფუძნებელი და იდეული ლიდერი. მოძრაობა „ანტიმაიდანის“ ერთ-ერთი ლიდერი. იზბორსკის კლუბის წევრი და  სანქტ-პეტერბურგის პირველი არხის კომერციული დირექტორი.

## რესურსები ინტერნეტში 
* ოფიციალური საიტი 
* ოფიციალური გვერდი ВКонтакте-ში

## სქოლიო 
კატეგორია:რუსი პოლიტოლოგები
კატეგორია:დაბადებული 1970
კატეგორია:რუსი პოლიტიკოსები
კატეგორია:რუსი საზოგადო მოღვაწეები
კატეგორია:დაბადებული 23 აგვისტო
კატეგორია:ცოცხალი ადამიანები
იუნესკოს მსოფლიო მემკვიდრეობის ძეგლები განაში

2016 წლის მონაცემებით განაში მსოფლიო მემკვიდრეობის 2 **იუნესკოს მსოფლიო კულტურული მემკვიდრეობის ძეგლია**. ეს არის მსოფლიო მემკვიდრეობის ძეგლების საერთო რაოდენობის (1052) 0,2 %. ორივე ძეგლი შეტანილია კულტურული კრიტერიუმებით.

გარდა ამისა, 2016 წლის მონაცემებით 6 ობიექტი შეტანილია იუნესკოს კანდიდატების საცდელ სიაში.  განამ მსოფლიო კულტურული და ბუნებრივი მემკვიდრეობის კონვენციის რატიფიცირება მოახდინა 1975 წლის 4 ივლისს. განის ტერიტორიაზე მდებარე პირველი ობიექტი მსოფლიო მემკვიდრეობის ძეგლების სიაში შეიტანეს 1979 წელს.

## ცხრილი
ცხრილში შეტანილია ძეგლები, იუნესკოს მიერ მსოფლიო მემკვიდრეობის სიაში დამატების თარიღის მიხედვით.

## ობიექტების გეოგრაფიული მდებარეობა 

## კანდიდატები 
## რესურსები ინტერნეტში
* განა იუნესკოს ოფიციალურ ვებგვერდზე

## სქოლიო
*
კატეგორია:იუნესკოს მსოფლიო მემკვიდრეობა
აკაკი შანიძე (მთა)

**აკაკი შანიძე** — მთა საქართველოში, იმერეთის მხარის სამტრედიის მუნიციპალიტეტისა და გურიის მხარის ჩოხატაურის მუნიციპალიტეტის ადმინისტრაციულ საზღვარზე. მდებარეობს ზღვის დონიდან 1084 მეტრ სიმაღლეზე. 1964 წლის საბჭოთა ტოპოგრაფიულ რუკაზე ეს მთა ოფიციალურად დაფიქსირებულია, როგორც უსახელო მწვერვალი, ხოლო 2016 წლის 30 ივლისს მას აკადემიკოს აკაკი შანიძის სახელი მიენიჭა.

## მდებარეობა
მთა მდებარეობს ე.წ. „კაკოცეს“ სერზე, რომელიც წარმოადგენს სამი სხვადასხვა აუზის მდინარის წყალგამყოფს. აღმოსავლეთ ფერდობზე სათავეს იღებს მდინარე რიონის მარცხენა შენაკად ყუმურის მარცხენა შენაკადი და მდინარე რიონის მარცხენა შენაკადი ხევისწყალი. მთის სამხრეთი ფერდობი აგრეთვე მდინარე სუფსის მარჯვენა შენაკად მარდესწყლის სათავეს წარმოადგენს. მთის დასავლეთით 1 კილომეტრში, ჩოხატაურის მუნიციპალიტეტის ტერიტორიაზე ზღვის დონიდან 1204 მეტრზე მდებარეობს მთა საყინულე, ხოლო სამხრეთ-დასავლეთით ზღვის დონიდან 1216 მეტრზე მდებარეობს კაკოცეს სერის მთა კაკოცე.

## რესურსები ინტერნეტში
*სამტრედიის უმაღლეს წერტილს აკაკი შანიძის სახელი მიენიჭა 
*სამტრედიის უმაღლეს წერტილს აკაკი შანიძის სახელობის მთის სახელი მიენიჭა

კატეგორია:იმერეთის მხარის მთები
კატეგორია:გურიის მხარის მთები
ვაალი (სამხრეთ აფრიკის რესპუბლიკა)

**ვაალი** (, ) — მდინარე სამხრეთ აფრიკის რესპუბლიკაში, მდინარე ორანჟის ყველაზე დიდი შენაკადი. მისი სიგრძე დაახლოებით 1250 კმ-ია, წყალშემკრები აუზის ფართობი 196 438 კმ², წლის საშუალო წყლის ხარჯი 124,59 მ³/წმ. მდინარის სათავეები მდებარეობენ დრაკონის მთებში, მპუმალანგის პროვინციაში, იოჰანესბურგიდან აღმოსავლეთით, დაახლოებით 30 კმ-ით ჩრდილოეთით ერმელოდან და დაახლოებით 240 კმ-ში ინდოეთის ოკეანიდან. მდინარე მიედინება დასავლეთისკენ, უერთდება ორანჟის მდინარეს ქალაქ კიმბერლის სამხრეთ-დასავლეთში, ჩრდილოეთ კაპლანდის პროვინციაში.

მდინარის ჩრდილოეთ სანაპიროს გასწვრივ მდებარეობენ მპუმალანგის, გაუტენგის და ჩრდილო-დასავლეთი პროვინციები, ხოლო მისი სამხრეთი სანაპიროს გასწვრივ — ფრი-სტეიტის პროვინცია.

## ჰიდროლოგია 
ზემო დინებაში მდინარე მიედინება დრაკონის მთების და მაღალი ველდის პლატოს გავლით, ამ მონაკვეთზე მდინარე მიედინება ღრმა ხეობაში. ყველაზე დიდი შენაკადებია — ვილგე, ფეტი (ფეტრიფირი), რიტი, ჰარტსი, კლიპი, ფალრიფირი, სეიკერბოსრანდი, ტაიბოსპრეიტი, კრომელმბუხსპრეიტი, ოუვერსპრეიტი, მუირიფირი, რენოსტერიფირი, ვალსი, ზანდი. წყლის მომატება მდინარეზე შეინიშნება ნოემბერ-თებერვალში (ზაფხული).

მდინარეზე არსებობს რამდენიმე წყალსაცავი, რომელთაგან ყველაზე დიდია — ბლუმხოფდამი, ფალდამი, ხრუტდრაიდამი.

## მნიშვნელობა 
მდინარეს აქვს მთავარი მნიშვნელობა მრეწველობისათვის და სოფლის მეურნეობისათვის. მდინარიდან სამრეწველო დანიშნულებით იღებენ წყალს დიდი იოჰანესბურგისთვის და ფრი-სტეიტის პროვინციის დიდი ნაწილისთვის. ვაალ-ჰარტსის საირიგაციო სქემის ჩარჩოებში მდინარე მიწების მორწყვის ძირითადი წყაროა. მდინარის წყალს იყენებს 12 მილიონი მომხმარებელი გაუტენგის პროვინციაში და მიმდებარე რაიონებში.

## ისტორია 
ისტორიულად მდინარის ზედა ნაწილი იყო ბასუტოს ხალხის სამეფოს ჩრდილოეთი საზღვარი მეფე მოშეშ I-ის (1820—1850 წლები) დროს. შემდეგ ვაალი გახდა საზღვარი ბურების ორ რესპუბლიკას (მოგვიანებით პროვინციები) შორის — ტრანსვაალის რესპუბლიკა და ორანჟის თავისუფალი სახელმწიფო. «ტრანსვაალი» ნიშნავს «ვაალის იქით» კაპის კოლონიის და ნატალის რესპუბლიკის მიმართ, რომლებიც იმ დროს წარმოადგენდნენ ევროპელი დასახლებულების ძირითად ადგილებს და მდებარეობდნენ ვაალის სამხრეთით.

1899—1902 წლებში ბურების მეორე ომის დროს ამ მდინარის ნაპირებზე მოხდა რამდენიმე შეტაკება ერთმანეთისადმი მტრულად განწყობილ მხარეებს შორის.

ვაალის ნიდერლანდური დასახელება (მოგვიანებით აფრიკაანსის ენაზე) ჰოტენტოტების სახელის — *Tky-Gariep*-ის ეკვივალენტურია. როგორც ვაალი, ასევე «Tky» მისი ფერის გამო ნიშნავს «სერს» ანუ «ამღვრეულს», რომელიც განსაკუთრებით შეიმჩნევა ადიდების სეზონის დროს, როდესაც მდინარიდან ამოტივტივდება ბევრი ლამი. ზედა დინებაში მდინარეს ერქვა «Likwa» (ჩრდილოეთ ნდებელეს ენაზე), «Ikwa» ზულუს ენაზე, «ilikwa» სვატის ენაზე, «lekwa» სესოთოს ენაზე ან «cuoa» Khoikhoi-ს ენაზე — ყველა ეს სახელწოდება მიუთითებს ვაკე ადგილებზე, რომელზეც მიედინება მდინარე.

## რესურსები ინტერნეტში
* Parys.info
* Parys on the Vaal
* Vaal Meander
* Vaal River Cruises
* Vaal River Properties 
* Vaal de Grace Estate
* University Campus on banks of Vaal river 
* წლიური ანგარიში სამხრეთ აფრიკაში გარემო პირობების მდგომარეობის შესახებ 

## სქოლიო
კატეგორია:სამხრეთ აფრიკის რესპუბლიკის მდინარეები
აკაკი შანიძე (მრავალმნიშვნელოვანი)

სახელი **აკაკი შანიძე** შეიძლება აღნიშნავდეს:

* აკაკი შანიძე — ქართველი ენათმეცნიერი.
* აკაკი შანიძე — მთა საქართველოში.
YG Entertainment

**YG Entertainment** () — სამხრეთ კორეული გასართობი კომპანია, რომელიც დაარსდა 1996 წელს სამხრეთ კორეაში, სეულში. „YG“ შემოკლებული სახელი „Yang Goon“-სა, იმისთვის რომ მითითებული ყოფილიყო დირექტორისა და დამფუძნებლის სახელი იანგ ჰიუნ-სუკი, ის დაარსდა, როგორც ჩამწერი სტუდია, მაგრამ კომპანია ასევე მართავდა ტალანტების სააგენტოს, ტანაცმლის ხაზს, კოსმეტიკურ ბრენდებს, საკონცერტო კომპანიას, ღონისძიებების ორგანიზატორებს და სხვა შვილობილ საწარმოებს. ეს არის ერთ-ერთი ყველაზე ცნობილი ჩამწერი სტუდია კეი-პოპ ინდუსტრიაში, რომელიც შედის „big three“-ში S.M. Entertainment-თან და JYP Entertainment-თან ერთად.

წინათ ჰიპ-ჰოპის მთავარი ჯგუფი იყო 1TYM, ახლა კი ისეთი არტისტების როგორებიც არიან Big Bang, Blackpink და 2NE1 საერთაშორისო აღიარება მოიპოვეს კეი-პოპ სამყაროდან, ასევე მსახიობები კანგ დონგ-ვონ, ჩა სეუნგ-ვონ და ლი ჯონგ-სუკ დიდი პოპულარობეით სარგებლობენ არა მარტო კორეაში, არამედ მთელ მსოფლიოში. წვლილის თვალსაზრისით Big Bang არის კომპანიის ყველაზე დიდი არტისტი. მათი 2015 წლის ალბომი 4,2 მილიონი ცალი გაიყიდა ჩინეთში და 13,3 მილიონი აზიაში. ოფიციალურად YG-is დ მის არტისტებს YouTube-ში 7 მილიარდზე მეტი ნახვა აქვს.

## არტისტები
ყველა არტისტი YG Entertainment-ში კოლექტიურად გაერთიანებული არიან სახელში YG Family.

**ჯგუფები**
* Jinusean (hiatus)
* 1TYM (hiatus)
* Sechs Kies
* Epik High
* BIGBANG
* 2NE1
* Akdong Musician
* WINNER
* iKON
* Blackpink
 
**ქვეჯგუფები**
* GD & TOP
* BOM & HI
* Hi Suhyun
* GD X TAEYANG

**სოლო არტისტები**
* Psy
* Tablo
* Lee Hi
* Taeyang
* G-Dragon
* T.O.P
* Daesung
* Seungri
* Bom
* CL
* Kang Seung-yoon

**კომპანიის შიდა პროდუსერები**
* Teddy 
* Choice37 
* P.K
* Dee.P
* Kang Uk-jin 
* Ham Seung-chun
* Airplay 
* Rovin 
* Cho Sung-hwak 
* BIGTONE 
* Min Yeon-jae 

**HIGHGRND არტისტები**
* Hyukoh
* The Black Skirts
* Punchnello
* Incredivle
* Code Kunst (producer)
* Millic (producer)
* OFFONOFF (producer)

**შავი ლეიბლ არტისტები**
* Zion.T
* Kush (producer)
* Seo Wonjin (producer)
* Dress (producer)
* Joe Rhee (producer)
* R.Tee (producer)
* 24 (producer)
* Peejay (producer)

### მსახიობები
* კანგ დონგ-ვონი
* ჩოი ჯი-ვუ
* ჩა სეუნგ-ვონ
* კიმ ჰე-აე
* ჩოი სეუნგ-ჰიუნ
* ლი ჯონგ-სუკ
* ლი სუნგ-კიუნგ
* ნამ ჯუ-ჰიუკ
* სონ ჰო-ჯუნ
* კალ სო-ვონ

* იმ იე-ჯინ
* ჯანგ ჰიუნ-სუნგ
* ჯუნგ ჰიე-იონგ
* კუ ჰიე-სუნ
* იუ ინ-ნა
* სეო ჯეონგ-იეონ
* კიმ ჰე-ჯუნგ
* სტეფანი ლი
* ჯანგ კი-იონგ
* ჯუნგ იუ-ჯინ

* ჰიონი კანგ
* ბაე ჯუნგ-ნამ
* ლი ჰიუნ-ვუკ
* კვანგ სო-ჰე
* ჯი ე-სუ
* ლი ჰა-იონ
* იამატო კოჰტა (იაპონია)
* კანსუიჯი ტამოტსუ (იაპონია)
* დაიკი ჰიბა (იაპონია)

### მოცეკვავეები
**HI-TECH**
* ლი ჯაე-ვუკ
* პარკ ჯუნგ-ჰეონ
* კიმ ჰი-იეონ
* კიმ ბიუნგ-გონ
* კვონ იოუნგ-დეოკk
* კვონ იოუნგ-დონ
* იუ ჩუნგ-ჯაე
* ჰეო ჯუნ-სეონ
* ჰან ბიულ

**CRAZY**
* კიმ ჰე-ჯუნგ
* წონ აჰ-იეონ
* კიმ მინ-ჯუნგ
* პარკ ეუნ-იოუნგ
* ოი საე-ბომ
* ჩოი ჰიე-ჯინ
* კიმ ი-სეულ
* ჯინ სუ-ჰიუნ
* მაი მურაკავა
* სონ სუ-ბინ
* პარკ ეუნ-ჩონგ
* ლულუ კინგ

### კომიკოსები
*იუ ბიუნგ-ჯაე
*აჰნ იოუნგ-მინ

## გალერეა 

Big_Mama_(South_Korean_female_band)_from_acrofan.jpg|Big Mama
BIGBANG_Extraordinary_20%27s.JPG|Big Bang
2NE1_from_acrofan.jpg|2NE1

## ლიტერატურა
*  (English)

## სქოლიო
კატეგორია:სამხრეთ კორეის კომპანიები
ერისიონი

300px|მინი|„ერისიონის“ ლოგო

**ერისიონი** — ქართული ხალხური სიმღერისა და ცეკვის სახელმწიფო აკადემიური ანსამბლი.

## ისტორია 
ანსამბლი დაარსდა 1885 წელს, როგორც საქართველოს სიმღერისა და ცეკვის სახელმწიფო აკადემიური ანსამბლი,  ხოლო „ერისიონი“ 1999 წელს ეწოდა.

NASA–ს მიერ 1977 წელს კოსმოსში გაგზავნილი „ჩაკრულო“ „ერისიონის“ წევრების მიერ არის შესრულებული.

1986 წლიდან ანსამბლის სამხატვრო ხელმძღვანელი იყო საქართველოს სახალხო არტისტი, სახელმწიფო და რუსთაველის პრემიების ლაურეატი ჯემალ ჭკუასელი. 

1999 წელს ანსამბლი თბილისში მუშაობდა ჯიმ ლოუსთან და პასკალ ჯორდანთან ერთად. 2000 წელს შოუ-პროგრამა „ლეგენდა თამარზე“ აშშ-ში ჩატარდა, 2001 წლიდან კი პარიზში ტარდებოდა პროგრამა „Georgian Legend“. პროგრამა ასევე ჩატარდა ევროპის სხვა ქვეყნებში, მოგვიანებით კი რუსეთში, ჩინეთში და სხვა ქვეყნებში. ორივე პროგრამაზე ადგილობრივმა მედიასაშუალებებმა დადებითი რეცენზიები გამოაქვეყნეს, მათ შორის – New York Post და Los Angeles Times.

2002 წელს პარიზში „ერისიონს“ გადაეცა ოქროს დისკი. 

2010 წელს ფილარმონიის დიდი საკონცერტო დარბაზის წინ ანსამბლის ვარსკვლავი გაიხსნა.

2019 წელს ანსამბლმა მონაწილეობა მიიღო CCTV-ის შემოდგომის გალა-ფესტივალში. 

## ხელმძღვანელობა
* სამხატვრო ხელმძღვანელი — შერმანდი ჭკუასელი (2015 წლიდან)
* მთავარი ქორეოგრაფი — ეკა ჭკუასელი (2016 წლიდან)

## სქოლიო 
## რესურსები ინტერნეტში
*
* 2007 Tour Promotion 
* "Georgians Take World Stage by Storm," *From the Cradle of Wine*

კატეგორია:ქართული ანსამბლები
კალიფორნიის უნივერსიტეტი (ლოს-ანჯელესი)

**კალიფორნიის უნივერსიტეტი ლოს-ანჯელესში** () — საჯარო უნივერსიტეტი, რომელიც მდებარეობს ლოს-ანჯელესში, კალიფორნია, აშშ. დაარსდა 1919 წელს და არის კალიფორნიის უნივერსიტეტის 10 კამპუსს შორის სიძველით მეორე ბერკლის შემდეგ (1868). უნივერსიტეტში 337 სხვადასხვა პროგრამაზე მიმდინარეობს სწავლება. კალიფორნიის უნივერსიტეტის ლოს-ანჯელესის განყოფილება მოიცავს ხუთ საბაკალავრო კოლეჯს, შვიდ პროფესიულ სკოლას და ოთხ სამედიცინო სკოლას.

Times Higher Education World University Rankings-მა კალიფორნიის უნივერსიტეტი ლოს-ანჯელესში 2015-2016 წლებში მსოფლიოში მეთექვსმეტედ დაასახელა სწავლების დონით, ხოლო რეპუტაციით მეცამეტედ.  Academic Ranking of World Universities-ის რეიტინგის თანახმად იგი მსოფლიოში მეთორმეტეა (მეათე ამერიკაში), Center for World University Rankings-ის მიხედვით კი მეთხუთმეტე მსოფლიოს მასშტაბით.

უნივერსიტეტის კურსდამთავრებულებს შორის არიან: ბერტრან რასელი, ალბერტ გორი, ჯონ უილიამსი და ფრენსის ფორდ კოპოლა.

## რესურსები ინტერნეტში
* 

## სქოლიო
კატეგორია:აშშ-ის უნივერსიტეტები
კატეგორია:უნივერსიტეტები ანბანის მიხედვით
ჯოზეფ ანკრა

**ჯოზეფ არტურ აკრა** (; დ. 18 აგვისტო, 1915, აკრა, ოქროს ნაპირი — გ. 25 ნოემბერი, 1992, აკრა, განა) — განელი პოლიტიკური და სამხედრო მოღვაწე, განის გათავისუფლების ეროვნული საბჭოს თავმჯდომარე 1966 — 1969, 1966 წლის განის სამხედრო გადატრიალების ხელმძღვანელი, რომლის შედეგადაც დაამხეს პირველი პრეზიდენტი კვამე ნკრუმა.

## ბიოგრაფია 
ჯოზეფ არტურ ანკრა დაიბადა ქრისტიანი მისიონერის ოჯახში 1915 წლის 18 აგვისტოს. 1921 წელს 6 წლის ჯოზეფი შეიყვანეს აკრის მეთოდისტურ სკოლაში. 1932 წელს იგი ჩაირიცხა განის ერთ-ერთ პრესტიჟულ, აკრის აკადემიაში, ხოლო 1937 წელს მიიღო ქემბრიჯის სკოლის სერტიფიკატი. 1930-იანი წლებიდან დაკავებულია სპორტული კარიერით, რომელიც ახალგაზრდულ კლუბ „ავრორაში“დაიწყო, ხოლო 30-იანი წლების ბოლოს უკვე პროფესიულ ფეხბურთს თამაშობდა. აპირებდა სპორტული კარიერის გაგრძელებას, მაგრამ მეორე მსოფლიო ომმა მისი გეგმები შეცვალა.

## სამხედრო კარიერა 
1939 წელს გაიწვიეს ბრიტანეთის დასავლეთი აფრიკის სამხედრო სასაზღვრო ჯარში. 1940 წელს მისი დანაყოფი გააგზავნეს აღმოსავლეთ აფრიკაში იტალიელების წინააღმდეგ საბრძოლველად ეთიოპიაში, თუმცა ანკრა დარჩა აკრაში და მიიღო თანამდებობა კანცელარიაში. 1947 წელს მიიღო ლეიტენანტის წოდება, 1956 წელს მაიორის, ხოლო 1957 წელს - პოდპოლკოვნიკის წოდება. 

1966 წლის 24 თებერვალს აკვასი აფრიფასთან ერთად დაამხო პრეზიდენტ კვამე ნკრუმას ხელისუფლება, მიიღო განის გათავისუფლების ეროვნული საბჭოს თავმჯდომარის, სახელმწიფოს მეთაურის, წოდება.

1969 წლის 2 აპრილს გადადგა ფინანსური სკანდალის გამო. 

1965 წელს დაქორწინდა მესამედ. საერთო ჯამში ჰყავდა 18 შვილი. გარდაიცვალა აკრაში 1992 წლის 25 ნოემბერს. 

## ლიტერატურა 
* Ocran, Albert Kwesi (1968). A Myth Is Broken: An Account of the Ghana Coup d’Etat of 24 February 1966. Longmans. ISBN 978-0582645233. 
* Jackson, Kofi A. (April 1999). When Gun Rules. Woeli Pub Serv. ISBN 978-9964978570. 
* Killick, T. (1978), Development Economics in Action: Economic Policies in Ghana, London: Heinemann, 392 pages 
* Wolf-Rüdiger Baumann, Gustav Fochler-Hauke: Biographien zur Zeitgeschichte seit 1945. Fischer-Taschenbuch-Verlag, Frankfurt am Main 1985, ISBN 3596245532 (Jubiläumsband zur 25. Ausgabe des «Fischer-Weltalmanachs») 

კატეგორია:დაბადებული  18 აგვისტო
კატეგორია:დაბადებული 1915
კატეგორია:გარდაცვლილი 25 ნოემბერი
კატეგორია:გარდაცვლილი 1992
კატეგორია:განის პრეზიდენტები
კატეგორია:დამხობილი პრეზიდენტები
კატეგორია:ლიდერები რომლებმაც ძალაუფლება ხელში აიღეს პუტჩით
გიულშენაბადი

**გიულშენაბადი** () — სოფელი აზერბაიჯანში, ნახიჩევანის ავტონომიურ რესპუბლიკაში, ბაბექის რაიონში.  მოსახლეობის რაოდენობა —  	498 კაცი.

## რესურსები ინტერნეტში
*
 

კატეგორია:ნახიჩევანის ავტონომიური რესპუბლიკის სოფლები
კატეგორია:ბაბექის რაიონის სოფლები
ქარიმბეილი (მრავალმნიშვნელოვანი)

**ქარიმბეილი** შეიძლება აღნიშნავდეს:

*ქარიმბეილი — სოფელი აზერბაიჯანში, ბარდის რაიონში.
*ქარიმბეილი — სოფელი აზერბაიჯანში, ფუზულის რაიონში.
*ქარიმბეილი — სოფელი აზერბაიჯანში, ნახიჩევანის ავტონომიურ რესპუბლიკაში, ბაბექის რაიონში.
*ქარიმბეილი — სოფელი აზერბაიჯანში, ნახიჩევანის ავტონომიურ რესპუბლიკაში, შარურის რაიონში.
*ქარიმბეილი — სოფელი აზერბაიჯანში, სალიანის რაიონში.
აკვასი აფრიფა

** აკვასი ამანკვა აფრიფა** (; დ. 24 აპრილი, 1936, მამპონგი,  ოქროს ნაპირი — გ. 26 ივნისი, 1979, ტეშის სამხედრო პოლიგონი, აკრა) —  განელი პოლიტიკური და სამხედრო მოღვაწე, განის გათავისუფლების ეროვნული საბჭოს თავმჯდომარე 1969 წ. საპრეზიდენტო კომისიის თავმჯდომარე 1969-1970 წწ. 

დაიბადა 1936 წლის 24 აპრილს, ტომის ბელადის ოჯახში. დაწყებითი განათლება მიიღო ადგილობრივი პრესვიტერიანულ სკოლაში. 1957-1570 წლებში სამხედრო სამსახურშია. 1967-1969 წლებში ფინანსების, ვაჭრობისა და ეკონომიკის მინისტრია. 1969 წლის 2 აპრილს ჯოზეფ ანკრას გადადგომის შემდეგ დაიკავა სახელმწიფოს მეთაურის თანამდებობა. 1970 წლის 30 ივლისს განის ეროვნულმა კრებამ მიიღო გადაწყვეტილება დაეშალა საპრეზიდენტო კომისია და დაენიშნა ახალი არჩევნები. აკვასი აფრიფა გადადგა და წავიდა დიდი პოლიტიკიდან. პრეზიდენტის მოვალეობის შესრულება ახალ არჩევნებამდე დაევალა ნიი ამაა ოლენუს. პრეზიდენტად კი აირჩიეს ედუარდ აკუფო-ადო. 

1979 წლის 18 ივნისს აირჩიეს ეროვნული კრების წევრად. თუმცა გადატრიალების გზით ხელისუფლებაში მოსულმა ახალმა ხელისუფლებამ დაპატიმრა და 26 ივნისს სიკვდილით დასაჯა კიდევ ერთ ყოფილ პრეზიდენტ ფრედერიკ აკუფოსთან ერთად. 

## ლიტერატურა 
* Afrifa, Akwasi Amankwaa (1966). The Ghana Coup, 24 February 1966. London: Frank Cass. ASIN B000H45GBC. OCLC 860314.
* Ocran, Albert Kwesi (1968). A Myth Is Broken: An Account of the Ghana Coup d’Etat of 24 February 1966. Longmans. ISBN 978-0-582-64523-3.
* Jackson, Kofi A. (April 1999). When Gun Rules. Woeli Pub Serv. ISBN 978-9964978570. ()
* Killick, T. (1978), Development Economics in Action: Economic Policies in Ghana, London: Heinemann, 392 pages 
* Wolf-Rüdiger Baumann, Gustav Fochler-Hauke: Biographien zur Zeitgeschichte seit 1945. Fischer-Taschenbuch-Verlag, Frankfurt am Main 1985, ISBN 3-596-24553-2 (Jubiläumsband zur 25. Ausgabe des «Fischer-Weltalmanachs») 

კატეგორია:განის პრეზიდენტები
კატეგორია:სიკვდილით დასჯილი პრეზიდენტები
კატეგორია:დაბადებული 24 აპრილი
კატეგორია:დაბადებული 1936
კატეგორია:გარდაცვლილი 26 ივნისი
კატეგორია:გარდაცვლილი 1979
კატეგორია:დამხობილი პრეზიდენტები
განა-საქართველოს ურთიერთობები

მინი|მარჯვნივ|250პქ|საქართველოს დროშა
მინი|მარჯვნივ|250პქ|განის დროშა
**განა-საქართველოს ურთიერთობები** —  წარმოადგენს  ურთიერთობებს განასა და საქართველოს შორის. განასთან დიპლომატიური ურთიერთობები დამყარდა 1992 წლის 4 დეკემბერს. 

## განის  საგანგებო და სრულუფლებიანი ელჩები საქართველოში 
*ჯონ ევუნთომაჰ ბავაჰი — (2001 – 2004)
*გენერალი ფრანცის იაჰია მაჰამა — (2004 – 2007)
*ედვარდ აპაუ მანტეი — (2007 –2011)
*აჰმედ მოჰამმედ ჰასსანი — (2011 – 2013)
* ალჰაჯი ბავა გუბერტი — 2013 წლიდან

2011 წლამდე განის ელჩის რეზიდენცია იყო მოსკოვში, 2011 წლიდან - თეირანშია.

## რესურსები ინტერნეტში
* საქართველოს საგარეო საქმეთა სამინისტრო 

კატეგორია:საქართველოს დიპლომატიური ურთიერთობები
კატეგორია:განის დიპლომატიური ურთიერთობები
კატეგორია:საქართველოს საგარეო ურთიერთობები
კატეგორია:განის საგარეო ურთიერთობები
განის ქალაქების სია

ცხრილში წარმოდგენილია **განის ქალაქების** სია.

## ცხრილი 
]]
]]
]]
]]
]]
]]
]]

## სქოლიო
*
ბუკი

**ბუკი** — სამხედრო-სასიგნალო საკრავი.

ბუკის ხმიანობის გამოსახატად ძველ ძეგლებში სხვადასხვა გამოთქმა გვხდება. მაგალითად, „შაჰნამეში” ქექაოზის მაზანდარანს გამგზავრების აღწერისას ნათქვამია: „მეორეს დღეს გაემართნეს ქოსსა ჰკრეს და ბუკი ყუირსა”. იქვე გვხდება: „დარაზმეს და ბუკსა სცემდეს, გამოიღებს ქოსი ხმასა”. ბუკის ხმობა „იოსებ ზილიხანიანის” მეორე ვერსიაშიც არის: “მათ დროშები გაუშალეს, ქოსსა სცემდეს, ბუკი ხმობდეს”. სულხან-საბა ორბელიანსაც თავის იგავ-არაკებში მოხმობილი აქვს ბუკის ცემა: „თუმცა ამ საკრავს ხმობა და ყუირილი უფრო შეეფერება, ვიდრე ცემანი საყვირთა" ს.ორბელიანის განმარტებით საყვირთა სახეობანი ერთმანეთისაგან ზომითაც განირჩეოდნენ, მაგალითად: „ბუკი საყვირია დიდი”, ხოლო „ზროხაკუდი საყვირია მომცრო”.

## აღწერა
thumb|right|250px|ბუკი
ბუკი გაკეთებულია თუნუქისაგან (თითბერი). მილძაბრიდან საყვირის პირველ ნახევრამდე ჩასმულია ხის შტამბი. მეორე ნახევარში შიდა მხარეს კი ბოლომდე მიმაგრებულია თუნუქის მილი. საყვირის სიმაღლეა 1270 მმ. მილძაბრის დიამეტრი 220 მმ. ჩაბერვის ადგილი 28 მმ.

„ვეფხისტყაოსნიდან“ ირკვევა, რომ მეფედ კურთხევის დროს ბუკის კვრა წესად იყო მიღებული. მაგალითად, როდესაც როსტევანმა თინათინი თანამოსაყდრედ (ხელმწიფედ) დასვა: „ბუკსა ჰკრეს და წინწილანი დაატკბობდეს ტკბილთა ხმათა“, ან „ბუკსა ჰკრეს და მეფედ დასვეს, ქოსნი ჰხმასა დაატკბობდეს”. ბუკი უმეტესად ლაშქრობისას გამოიყენებოდა. „ვეფხისტყაოსანში” ნათქვამია: „გამოჩნდეს, სცემდეს ტაბლაკსა, ბუკმან ხმა გააზერაო”, ხოლო „ვისრამიანში” რამინის ლაშქრად გამგზავრების აღწერილობაში აღნიშნულია: „გაემართნეს დიდითა ლაშქრითა, ასაყრელთა ბუკთა სცემდეს, ქოს-ალამნი ჯეონისამებრ მოდიოდეს”, ე. ი. ბუკს ისე ახმაურებდნენ, რომ ყველას სცოდნოდა ჯარის აყრა-გამგზავრებისთვის მზადების დაწყება.

ლაშა-გიორგის არზრუმის მხარეს ლაშქრობის დროსაც იქაურებმა „ვითარცა განთენდა, ჰკრეს ბუკთა და დაფდაფთა (დაირა) და შეიქმნა ხმა ქალაქთა შინა, დამასკუნელნი სისხლთა, მათთა დათხევისანი”. თამარ მეფის პირველი ისტორიკოსი მოგვითხრობს, რომ ირანში ლაშქრობიდან საქართველოში დაბრუნებულ ძლევამოსილ ჯარს თამარი „მიეგება ზეიმითა და დიდებითა: იყო ხმა ბუკთა და დუმბულთა”. რასაკვირველია, მაშინაც კარგად ესმოდათ, რომ ბუკის ხმა მეტისმეტად ძლიერი და გამაყრუებელი იყო. ამიტომ ბუკთა ტკრციალი ლხინისა და ნადიმის დროს უმთავრესად ზეიმის გამომხატველი უნდა ყოფილიყო. ეს გარემოება თვით შოთა რუსთაველსაც აქვს აღნიშნული. მგოსნის სიტყვით: „სცემენ ბუკსა და ტაბლაკსა, მოსამატებლად ზარისად”.

სამეგრელოში ბუკს დიდი დღესასწაულების დროს უკრავდნენ, მაგალითად, სააღდგომო ლიტანიას წინ ორი მებუკე მიუძღოდა ხოლმე, არქანჯელო ლამბერტის (იტალიელი მისიონერი) ცნობით: „ნათლიღების დღესასწაულის წყალკურთხევის ლიტანიობის დროს წირვა რომ დასრულდება, მთელი პროცესია მახლობელ მდინარეზე მიდის, რათა დიდის ამბით წყალი აკურთხოს. ყველაზე წინ მედროშე მიდის, რომელსაც ხელში დროშა უჭირავს. მას მისდევს ორი კაცი, რომელნიც ბუკს უკრავენ და ბოლოს მიდის დანარჩენი ხალხი”.

## ლიტერატურა
## რესურსები ინტერნეტში
* ბუკი
* მ. შილაკაძე, „ქართული ხალხური საკრავები და საკრავიერი მუსიკა“, თბ., 1970 

## სქოლიო
კატეგორია:მუსიკალური ინსტრუმენტები ანბანის მიხედვით
კატეგორია:ქართული ხალხური საკრავები
კონვერსიული აშლილობა

**კონვერსიული აშლილობა** — ისტერია, რომელიც XIX საუკუნის მეორე ნახევრიდან დაიწყო. დიდი წვლილი ფრანგ მეცნიერებს მიუძღვით. შემდეგ ზიგმუნდ ფროიდმა იხმარა ტერმინი „კონვერსია“, რომელიც მოიცავდა თანამედროვე წარმოდგენას იმის შესახებ, რომ პაციენტისთვის  მიუღებელი ფსიქიკური მდგომარეობანი ნეიტრალდება სომატურ (ფიზიკურ) ჩივილებად მათი გარდაქმნის შედეგად.

## კლინიკური სურათი
კონვერსიული აშლილობის კლინიკური სურათის გამოვლენა ნაირსახოვანი და ცვალებადია. ავადმყოფს ახასიათებს გუნება-განწყობის ხშირი, ადვილი და სწრაფი ცვლა თვალსაჩინო მიზეზის გარეშე, ჭირვეულობა, ეგოცენტრიზმი, ექსტრავაგანტურობა, ავადმყოფურად ძლიერი ფანტაზია, თვითშთაგონება. ასეთი პიროვნება ცდილობს განაცვიფროს ირგვლივმყოფნი და მათი ყურადღების ცენტრში იყოს ხშირად იმპულსურად იქცევა, ემოციებს გადაჭარბებული თეატრალური ფორმით გამოხატავს. 

ხშირია სომატოფორმული აშლილობისათვის დამახასიათებელი - კუჭ-ნაწლავის  (ტკივილი მუცლის არეში, გულისრევა, უსიამოვნო გემო პირში), გულ-სისხლძარღვთა (ქოშინი დაძაბვის გარეშე, ტკივილი გულმკერდის არეში), შარდ-სასქესო (ხშირი შარვა) დაავადებათა სიმპტომები. 

კონვერსიულ აშლილობათაგან თავს იჩენს ერთი ან მეტი ნევროლოგიური სიმპტომი, რომლებიც ნებითი მოძრაობისა და მგრძნობელობის დარღვევებს უკავშირდება. გარდა ამისა, ვითარება კრუნჩხვითი გულყრები გონების დააუკარგავად, მოტორული აღგზნების ქარიშხალი, ტრიმზი (საღეჭი კუნთების სპაზმი), ყრუ-მუნჯობა.

აღნიშნული სიმპტომები არ არის განზრახ გამოწვეული (სიმულირებული). მათი არსებობა უშუალოდა არის დაკავშირებული ფსიქოლოგიურ კონფლიქტთან ან სტრესულ ფაქტორებთან.

## ლიტერატურა
* დიდი საოჯახო სამედიცინო ენციკლოპედია, თბ., 2015

კატეგორია:ნერვული დაავადებები
ქიულთეფე (მრავალმნიშვნელოვანი)

**ქიულთეფე** შეიძლება აღნიშნავდეს:
* ქიულთეფე  — სოფელი აზერბაიჯანში, ნახიჩევანის ავტონომიურ რესპუბლიკაში, ბაბექის რაიონში.
* ქიულთეფე  — ისტორიულად დასახლებული პუნქტი ფუზულის რაიონში.
* I ქიულთეფე — არქეოლოგიური ძეგლი ნახიჩევანიდან 8 კმ-ში.
* II ქიულთეფე — არქეოლოგიური ძეგლი ნახიჩევანის ავტონომიურ რესპუბლიკაში.
* ქიულთეფე — არქეოლოგიური ძეგლი აზერბაიჯანის ტერიტორიაზე.
ჟორა-დე-სუსი

**ჟორა-დე-სუსი** () — სოფელი მოლდოვაში, ორჰეის რაიონში. მდებარეობს ზღვის დონიდან 51 მეტრზე. 2004 წლის მონაცემებით, მოსახლეობა 903  ადამიანს შეადგენდა.

## იხილეთ აგრეთვე 
* მოლდოვის ადმინისტრაციული დაყოფა
* ორჰეის რაიონი

## რესურსები ინტერნეტში 
* მოლდოვის მოსახლეობის 2004 წლის აღწერის მონაცემები

კატეგორია:ორჰეის რაიონის სოფლები
მაფადი

**მაფადი** (, ) — მთა სამხრეთი აფრიკა, მდებარეობს ლესოთოს ჩრდილოეთით. სახელმწიფო საზღვარი ლესოთოსა და სამხრეთ აფრიკის რესპუბლიკას შორის გადის მის მწვერვალზე.

მაფადის მთის სიმაღლე ზღვის დონიდან შეადგენს 3450 მეტრს და შესაბამისად იგი ყველაზე უფრო მაღალი მთაა სამხრეთ აფრიკის რესპუბლიკაში, მაგრამ არა ლესოთოში. ის მდებარეობს დრაკონის მთების ცენტრალურ რეგიონში. ის 2000 წლიდან წარმოადგენს უხაჰლამბა-დრაკონის მთების პარკის ნაწილს და შედის გაერთიანებული ერების ორგანიზაციის მსოფლიო მემკვიდრეობის ძეგლთა სიაში.

## რესურსები ინტერნეტში
* Mafadi, South Africa/Lesotho
* Mafadi Peak Photograph 
* Lynx Africa: Trails Lesotho South Africa
* Peak High mountaineering South Africa 
* Guided Ascents of Mafadi 

კატეგორია:სამხრეთ აფრიკის რესპუბლიკის მთები
კატეგორია:ლესოთოს მთები
ხორუმი (ანსამბლი)

**„ანსამბლი ხორუმი“** — საქართველოს ხალხური ცეკვის სახელმწიფო ანსამბლი.

## აღწერა
ანსამბლი შეიქმნა 2002 წელს ქალაქ ბათუმში, რომელსაც სათავეში ჩაუდგა ცნობილი ღვაწლმოსილი ქორეოგრაფი, საქართველოს დამსახურებული არტისტი, ღირსების ორდენის კავალერი, ქართული ეროვნული ქორეოგრაფიის აკადემიის წევრი თემურ ბიბილეიშვილი. ანსამბლმა „ხორუმმა“ ქართული საზოგადოების ყურადღება მიიპყრო, როდესაც მან წარმოადგინა პირველი პრემიერა კონცერტი. ანსამბლს ახასიათებდა მასიურობა, თემატური მრავალფეროვნება, მხატვრული კოსტუმირება, სრულყოფილი მუსიკალური ბენდის თანხლება, თითოეული მოცეკვავის დახვეწილი სასცენო კულტურა და მაღალი ოსტატობით შესრულებული ცეკვები - პრემიერას ესწრებოდნენ ქართული ქორეოგრაფიის გამოჩენილი მოღვაწეები, მოცეკვავეები, კულტურისა და ხელოვნების წარმომადგენლები, რესპუბლიკის მთავრობის წევრები და საზოგადო მოღვაწეები. კონცერტის დამთავრების შემდეგ ხელოვნების მესვეურებმა გამოთქვეს მრავალმნიშვნელოვანი შეფასებები და ბოლოს ჩამოყალიბდა ერთობლივი აზრი, რომ ეს ქართული ანსამბლი უნდა იხილოს სრულიად მსოფლიომ.

მას შემდეგ დღემდე 12 წლის განმავლობაში ანსამბლმა იმოგზაურა აზიისა და ევროპის სხვადასხვა ქვეყანაში 38-ჯერ. მას აქვს კონცერტები ჩატარებული საქართველოში ჩამოსული ისეთი მაღალი რანგის სტუმრების პატივსაცემად, როგორებიც იყვნენ აშშ-ს ვიცე-პრეზიდენტი - ჯო ბაიდენი, სახელმწიფო მდივანი - ჰილარი კლინტონი, სენატორი - ჯონ მაკეინი, მსოფლიო ტენორი - დომინგო პლაჩიდო, ხულიო იგლესიასი, აზერბაიჯანის პრეზიდენტი ილჰამ ალიევი,  პოლონეთის პრეზიდენტი - ლეხ კაჩინსკი, ჩეხეთის პრეზიდენტი - მილოშ ზემანი, უკრაინის პრეზიდენტი - ვიქტორ იუშენკო.

სტატისტიკის მიხედვით ანსამბლ „ხორუმის“ მიერ ჩატარებული კონცერტები ნახა 20 მილიონამდე უცხოელმა მაყურებელმა, ხოლო სატელევიზიო გადაცემებით მსოფლიოს მოსახლეობის ერთმა მესამედმა. აღსანიშნავია ის ფაქტიც, რომ უცხოეთში ყოველი კონცერტის შემდეგ მაყურებელთაგან ბევრს უჩნდება სურვილი ჩამოვიდეს საქართველოში და საკუთარი თვალით ნახოს ქვეყანა, სადაც ეს ვირტუოზები იბადებიან, იზრდებიან, ვითარდებიან და ახდენენ სასწაულებს.

ანსამბლში გაერთიანებულია 80-მდე ექსტრა კლასის მოცეკვავე, რომელთა საშუალო ასაკი 18-19 წელია.

2010 წელს აჭარის მთავრობის გადაწყვეტილებით „ხორუმს“ მიენიჭა „სახელმწიფო ანსამბლის“ სტატუსი.  „ხორუმი“ ისეთ ანსამბლებთან ერთად  იღებს  მონაწილეობას სამთავრობო ღონისძიებებში, როგორებიცაა „საქართველოს ნაციონალური ბალეტი“ და „ერისიონი“.

## ცეკვების რეპერტუარი
# ქართული
# ვაჟთა მოხეური
# აჭარული სატრფიალო - „განდაგანა“ 
# ხორუმი
# ქალთა „ნარნარი“
# ხევსურული „ფარიკაობა“
# აფხაზური „შარათინი"
# ოსური „სიმდი“
# ქალაქური ფოლკლორული „კინტოური“ 
# აჭარელ ქალთა „გოგმანი“
# „ხანჯლური“ 
# მთიელ ქალ-ვაჟთა „შეჯიბრი“
# სვანური „ცერული“ 
# ყაზბეგური „ფერხული“ 
# „სამაია“
# „ლაზური“

## ჯილდოები
*2010 წელს - იტალია, ქ. აგრიჯენტო (4500 ევროს პრიზი)
*2010 წელს - იტალია ქ. კასტრო - (ოქროს პრიზი); 
*2013 წელს - რუმინეთი, ქ. პიტესტი (3000$ პრიზი).

თითოეულ ფესტივალში 20-22 ქვეყანა მონაწილეობდა.

## რესურსები ინტერნეტში
*ხორუმი 
*ხორუმი

კატეგორია:ქართული ანსამბლები
განის ჰიმნი

**განის სახელმწიფო ჰიმნი** — განის სახელმწიფო ჰიმნი სახელწოდებით „God Bless Our Homeland Ghana“ (). ტექსტის ავტორია მაიკლ კვამე გბორძოე, ხოლო მუსიკა შექმნა ფილიპ გბეჰომ. „ღმერთმა დალოცოს ჩვენი სამშობლო განა“ სახელმწიფო ჰიმნად 1957 წელს მიიღეს.

## ტექსტი
## რესურსები ინტერნეტში
* Ghana: "God Bless Our Homeland Ghana"  - audio of the national anthem of Ghana, with information and lyrics
*Ghana national anthem, instrumental version
*Ghana national anthem, vocal version
*"**Hail the name of Ghana**" -  MIDI Instrumental

კატეგორია:ეროვნული ჰიმნები
კატეგორია:განის ეროვნული სიმბოლოები
შამპანის ციხე

**შამპანის ციხე** () — მთა დრაკონის მთების სისტემაში, რომლის სიმაღლე ზღვის დონიდან შეადგენს 3377 მეტრს და ის ამ მაჩვენებლით მეორე მწვერვალია სამხრეთ აფრიკის რესპუბლიკაში. იმყოფება დრაკონის მთების ცენტრალურ ნაწილში, სოფელ ვინტერტონთან ახლოს. ის მდებარეობს ისეთი მწვერვალების სიახლოვეს, როგორებიცაა: giant's Castle (3315 მეტრი), Cathkin Peak (3149 მეტრი), Monk's Cowl (3229 მეტრი), Sterkhorn (2973 მეტრი), Mount Memory და dragon's Back.

## რესურსები ინტერნეტში
* Champagne Castle on Peakware 

კატეგორია:სამხრეთ აფრიკის რესპუბლიკის მთები
სერგეი სობიანინი

**სერგეი სობიანინი ** ( დ. 21 ივნისი, 1958, სოფელი ნიაკსიმვოლი, ტიუმენის ოლქი, სსრკ) — რუსი პოლიტიკური და სახელმწიფო მოღვაწე.

მოსკოვის მესამე მერი (2010 წლის 21 ოქტომბერი - 2013 წლის 5 ივნისი), 2013 წლის 12 სექტემბრიდან, არჩევნებში გამარჯვების შემდეგ არის მოსკოვის მოქმედი მერი. ცნობილია როგორც პარტია „ერთიანი რუსეთის“ ერთ-ერთი ლიდერი, 2001 წლიდან შედის პარტიის უმაღლეს საბჭოში. ასევე არის პარტიის მოსკოვის რეგიონალური საბჭოს პრეზიდიუმის წევრი. გარდა ამისა, 2011 წლის მარტიდან 2012 წლის დეკემბრამდე „ერთიანი რუსეთის“ მოსკოვის განყოფილებას ხელმძღვანელობდა. ასევე არის რუსეთის ფედერაციის პირველი კლასის სახელმწიფო მრჩეველი (2006).

## რესურსები ინტერნეტში 
* ბიოგრაფია Kremlin.ru-ზე
* ბიოგრაფია რუსეთის ხელისუფლების საიტზე
* ბიოგრაფია მოსკოვის ხელისუფლების საიტზე 

## სქოლიო 
კატეგორია:დაბადებული 1958
კატეგორია:რუსი პოლიტიკოსები
კატეგორია:მოსკოვის მერები
კატეგორია:„ერთიანი რუსეთის“ წევრები
კატეგორია:დაბადებული 21 ივნისი
კატეგორია:ცოცხალი ადამიანები
იეროთეოზი (აივაზაშვილი)

**ეპისკოპოსი იეროთეოზი** (ერისკაცობაში — *იეროთე მოსეს ძე აივაზაშვილი*; დ. 6 ნოემბერი, 1864, სოფ. ყვარელი, თელავის მაზრა — გ.  28 ოქტომბერი, 1942, თბილისი) — საქართველოს მართლმადიდებელი ეკლესიის მღვდელთმთავარი.

## ბიოგრაფია
დაიბადა მედავითნის ოჯახში. თელავის სასულიერო სასწავლებლის დამთავრების შემდეგ სწავლა განაგრძო თბილისის სასულიერო სემინარიაში, რომელიც 1888 წელს დაამთავრა. იმავე წლის 14 ნოემბერს ხელდასხმულ იქნა მთავარდიაკვნად თბილისის კეთილშობილ ქალთა ინსტიტუტის ეკლესიაში, 1889 წლის 24 აპრილს ხელდასხმულ იქნა მღვდლად და გამწესდა თელავის მაზრის სოფელ შილდაში. 1889–1890 წლებში მასწავლებლობდა თელავის სასულიერო სასწავლებელში. 1901 წლის 19 მარტიდან გამწესებულ იქნა თბილისის ჯამბაკურ-ორბელიანის წმიდა ნიკოლოზის ეკლესიაში, 1903 წლის 3 მარტს გადაყვანილ იქნა წმიდა ეკატერინეს ეკლესიაში, 1907 წლის 20 სექტემბერს გადაყვანილ იქნა ხარფუხის წმიდა ნიკოლოზის ეკლესიაში, 1916 წლის 8 დეკემბრიდან თბილისის სამების ეკლესიის წინამძღვარია. ეკლესიაში ერთგული სამსახურისათვის 1897 წელს დაჯილდოვდა საგვერდულით, 1902 წელს სკუფიით, 1913 წელს კამილავკით, 1918 წელს ოქროს ჯვრით, 1919 წელს აყვანილ იქნა დეკანოზის ხარისხში, 1920 წელს ენქერით. 1928 წლის 16 თებერვალს სრულიად საქართველოს კათოლიკოს-პატრიარქის ქრისტეფორე III-ის ლოცვა-კურთხევით აკურთხეს ნინოწმინდელ ეპისკოპოსად. 16 დეკემბერს სვეტიცხოველში შესრულდა მისი კურთხევა და იგი დაინიშნა კათოლიკოს-პატრიარქის ქორეპისკოპოსად, 1929 წლიდან დროებით განაგებდა ბოდბის ეპარქიასაც. ეპისკოპოსი იეროთეოზი იყო მოკრძალებული კაცი, თითქმის შეუმჩნეველი. უმძიმეს ვითარებაში მოუხდა მას მღვდელმთავრობა. ბოლშევიკური ხელისუფლება სასტიკად სდევნიდა სასულიერო პირებს, უწესებდა აუტანელ გადასახადებს და გადაუხდელობის შემთხვევაში ადმინისტრაციული წესით ხურავდა ეკლესიებს. ასე დაიხურა მრავალი ეკლესია-მონასტერი ნინოწმინდის ეპარქიაშიც. 1941 წლის 1 სექტემბერს ეპისკოპოსმა იეროთეოზმა ჯანმრთელობის მიზეზით განცხადებით მიმართა სრულიად საქართველოს კათოლიკოს-პატრიარქს, უწმიდესსა და უნეტარესს კალისტრატეს სამსახურიდან განთავისუფლების შესახებ. 1942 წლის 28 ოქტომბერს ეპისკოპოსი იეროთეოზი გარდაიცვალა თბილისში. იგი დაიკრძალა თბილისის სიონის საპატრიარქო ტაძრის ეზოში.

## ლიტერატურა
* ვარდოსანიძე ს. „პატრიარქები“,  გვ. 187-188, თბ., 2013 

კატეგორია:ნინოწმინდელი მღვდელთმთავრები
კატეგორია:ბოდბელი მღვდელთმთავრები
კატეგორია:დაბადებული  6 ნოემბერი
კატეგორია:დაბადებული 1864
კატეგორია:გარდაცვლილი   28 ოქტომბერი
კატეგორია:გარდაცვლილი 1942
კატეგორია:ყვარლის მუნიციპალიტეტში დაბადებულები
მაგიდის მთა

thumb|left|300px|ხედი მაგიდის მთისკენ კეიპტაუნის ნავსაყუდელიდან
**მაგიდის მთა** (; ) — მთა, რომელიც მდებარეობს კეიპტაუნის სამხრეთ-დასავლეთით, მაგიდის უბის სამხრეთ ნაპირზე, ქალაქის ერთ-ერთი სავიზიტო ბარათი. ოფიციალურად აღიარებულია ერთ-ერთ ბუნების შვიდ ახალ საოცრებად. მთასთან ახლოს მდებარეობენ ცნობილი მთები: დევილს-პიკი, ლაიონს-ჰიდი და ტუელვ-აპოსლსის მთები. ევროპელთაგან მის შესახებ პირველი ჩანაწერი თარიღდება 1503 წლით (ანტონიუ დი სალდანია).
thumb|left|300px|მაგიდის მთა: ხედი ზღვიდან კეიპტაუნისკენ
მთის სიმაღლე ზღვის დონიდან შეადგენს 1085 მეტრს. პლატოსებურმა მწვერვალმა სახელწოდება მისცა არა მარტო მთას, არამედ მის მსგავსებსაც, ასევე მის პატივსაცემად ეწოდა მაგიდა მთის თანავარსკვლავედსაც. მთა აგებულია უხეშმარცვლოვანი ქვიშაქვებისაგან, აქვს ციცაბო კალთები, რომლებიც დაფარულია მარადმწვანე ტყეებით და ბუჩქებით. მთის კალთების ფლორა და ფაუნა დაცულია, რადგანაც იქ გვხვდება იშვიათი სახეობები, მათგან ზოგიერთი ენდემურია. მთის მწვერვალზე კლიმატი უფრო ცივი და ქარიანია, ვიდრე კეიპტაუნში, ზამთარში ტემპერატურა შეიძლება დაეცეს 0 °С-ის ქვემოთ.

დღეისათვის მთა გადაქცეულია ტურისტულ ატრაქციონად. მთიდან გაყვანილია საბაგირო გზა.

## რესურსები ინტერნეტში
* Peakware.com  
* Summitpost.org 
* პარკის ოფიციალური საიტი მაგიდის მთაზე 
* საიტი მაგიდის მთის შესახებ 

## სქოლიო
კატეგორია:სამხრეთ აფრიკის რესპუბლიკის მთები
ქიულთეფე (ბაბექის რაიონი)

**ქიულთეფე** () — სოფელი აზერბაიჯანში, ნახიჩევანის ავტონომიურ რესპუბლიკაში, ბაბექის რაიონში. მოსახლეობის რაოდენობა — 1 859 კაცი.

## რესურსები ინტერნეტში
* 
 

კატეგორია:ნახიჩევანის ავტონომიური რესპუბლიკის სოფლები
კატეგორია:ბაბექის რაიონის სოფლები
ნჯესუთი

**ნჯესუთი** () — მთა სამხრეთ აფრიკის რესპუბლიკაში.

ნჯესუთის მთა მდებარეობს აფრიკის კონტინენტის სამხრეთში (სამხრეთ აფრიკის რესპუბლიკაში). მდებარეობს დრაკონის მთებში, ლესოთოს სახელმწიფოდან ჩრდილო-აღმოსავლეთში. იგი სამხრეთ აფრიკის რესპუბლიკის უმაღლესი წერტილია. სიმაღლე შეადგენს 3410 მეტრს ზღვის დონიდან.

## რესურსები ინტერნეტში
* South Africa Tours and Travel: Geography of South Africa
* Oxford Business Group: South Africa: Country Profile — Geography, History, Government and Politics 

## სქოლიო
კატეგორია:სამხრეთ აფრიკის რესპუბლიკის მთები
ინკა-უიუ

250px|მინი|ინკა-უიუ
**ინკა-უიუ** — ქვებისგან შემდგარი სტრუქტურა პერუში, პუნოს რეგიონის პუნოს პროვინციაში, ჩუკუიტოს რაიონში, არქეოლოგიურ ძეგლ ჩუკუიტოზე. წარმოადგენს ჩამწკრივებული ქვებისგან წარმოქმნილ მართკუთხა სტრუქტურას. მდებარეობს სანტო-დომინგოს ეკლესიის სიახლოვეს. სულ ჩამწკრივებულია სოკოს ფორმის 86 გამოკვეთილი ქვა, რომელთა სიმაღლე ხუთი ფუტია. არქეოლოგიური შესწავლის შედეგად დადგინდა, რომ ქვები უძველესია და ადგილობრივ საბადოებს მიეკუთვნება, თუმცა არსებობს მოსაზრებაც, რომ ისინი სხვა ადგილებიდანაა მოტანილი. სტრუქტურა პირველად 195-იან წლებში, შემდეგ კი 1960-იან წლებში გათხარეს. 

ძეგლის დანიშნულება ჯერ ისევ უცნობია. ზოგიერთი მოსაზრებით, ის ნაყოფიერების ტაძარი იყო, სადაც შესაბამისი რიტუალებიც ტარდებოდა. აღნიშნული ვარაუდი ძირითადად პენისის ფორმის ქვების გამო მომდინარეობს, რომლებიც ცისკენაა მიმართული, ინკების მზის ღმერთ ინტისა და დედამიწის ქალღმერთ პაჩამამასაკენ. პერუს კულტურის ეროვნული ინსტიტუტის მიერ, ინკა-უიუს ეროვნული მემკვიდრეობის სტატუსი აქვს მინიჭებული.

## იხილეთ აგრეთვე
*პერუს არქეოლოგიური ძეგლები

## სქოლიო
კატეგორია:პერუს არქეოლოგიური ძეგლები
საგანძური (რომანი)

**საგანძური** — სელმა ლაგერლოფის 1904 წლის რომანი. მოთხრობაში აღწერილი ამბავი XVI საუკუნეში, ბოხუსლენში, ვითარდება და მოგვითხრობს ტყვეობიდან გაქცეული შოტლანდიელების ჯგუფის შესახებ. გაქცეულები ერთ-ერთი ოჯახის განძის სკივრის მოპარვას დააპირებენ, რის შემდეგაც ერთ-ერთ მძარცველს ოჯახის ერთადერთი გადარჩენილი თავდავიწყებით უყვარდება.

## ლიტერატურა
* "Selma Lagerlöf - Bibliography". nobelprize.org. Nobel Media. Retrieved 2012-02-28.
* "Herr Arnes penningar". Swedish Film Database. Swedish Film Institute. Retrieved 2012-02-28.

კატეგორია:სელმა ლაგერლოფის რომანები
კატეგორია:1904 წლის შვედური რომანები
კატეგორია:ფილმებად ადაპტირებული რომანები
კატეგორია:შვედურენოვანი რომანები
ალაგოა (მინას-ჟერაისი)

**ალაგოა** () — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან 1 132 მეტრზე. მიეკუთვნება მინას-ჟერაისის შტატის სამხრეთ და სამხრეთ-დასავლეთ მეზორეგიონს. შედის ეკონომიკურ-სტატისტიკურ მიკრორეგიონ პოზუ-ალეგრის შემადგენლობაში.

2010 წლის მონაცემებით, მოსახლეობა 2 709 ადამიანს შეადგენდა, მოსახლეობის სიმჭიდროვე 16,79 კმ²-ზე. ფართობი 161 356 კმ²-ია.

## იხილეთ აგრეთვე
* მინას-ჟერაისი
* ბრაზილიის შტატები

## რესურსები ინტერნეტში
**ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები*

კატეგორია:მინას-ჟერაისის შტატის მუნიციპალიტეტები
ნემსის კონცხი

thumb|right|250px|გეოგრაფიული პოზიცია
**ნემსის კონცხი**, *ნემსა კონცხი*, *აგულიასი*, *აგულიაში* (, , ) — უკიდურესი წერტილი აფრიკის სამხრეთში, სამხრეთ აფრიკის რესპუბლიკის ტერიტორიაზე.

ამაღლებულია 140 მეტრზე. მდებარეობს 155 კმ-ით სამხრეთ-აღმოსავლეთში კეთილი იმედის კონცხიდან, შეადგენს ცელას დაბოლოებას, რომელიც მიემართება კაპის მიწიდან. მთავრდება სამხრეთი განედის 34° 51' და აღმოსავლეთის გრძედის 20° 00' არსებულ შუქურასთან.

ნემსის კონცხის სამხრეთით კეთილი იმედის კონცხიდან ალგოას უბემდე გადაჭიმულია 840 კმ სიგრძის ქვიშოვანი მეჩეჩი, რომელიც წარმოადგენს სამხრეთი სანაპიროს წყალქვეშა გაგრძელებას და აღწევს სამხრეთი განედის 37 °-ს, ანუ სანაპიროს სამხრეთიდან 240 კმ-ს. 36 °-ით ვიწროვდება, იღებს კონუსის ფორმას, რომელიც წყლის დონის მრავალწლოვან საშუალო მაჩვენებელზე მაღლდება 112—130 მეტრით და მკვეთრად ეშვება სიღრმეში 340—380 მეტრზე. ეს წყალქვეშა ტერასა, რომელსაც ჰქვია აგულიასის მეჩეჩი საშიშია მეზღვაურებისთვის უმნიშვნელო სიღრმისა და ინდოეთის ოკეანიდან ატლანტის ოკეანისკენ სწრაფი დინების გამო (ნემსის კონცხის დინება), რომელიც წარმოქმნის ძლიერ ტალღებს, რაც ხდება გემების ხშირი ჩაძირვის მიზეზი.

ამ ადგილმა XV საუკუნეში პორტუგალიელი მეზღვაურებისგან სახელად მიიღო *L’Agulhas*, ახლოდან ზღვაში შემჩნეული მაგნიტური ანომალიის გამო ( — ნემსი, მოცემულ შემთხვევაში — კომპასის მაგნიტური ისარი). ამ ადგილას კომპასი უჩვენებდა მუდამ ჩრდილოეთისაკენ. XIX საუკუნის ბოლოს აქ მაგნიტური გადახრა იყო დასავლეთისკენ და შეადგენდა 30 °-ს.

## ლიტერატურა
## რესურსები ინტერნეტში
* Agulhas National Park 
* Cape Agulhas
* Travel to Cape Agulhas

კატეგორია:სამხრეთ აფრიკის რესპუბლიკის გეოგრაფია
კატეგორია:აფრიკის კონცხები
კატეგორია:სამხრეთ აფრიკის რესპუბლიკის კონცხები
კამენჩა

**კამენჩა** () — სოფელი მოლდოვაში, ორჰეის რაიონში. მდებარეობს ზღვის დონიდან 129 მეტრზე. 2004 წლის მონაცემებით, მოსახლეობა 956  ადამიანს შეადგენდა.

## იხილეთ აგრეთვე 
* მოლდოვის ადმინისტრაციული დაყოფა
* ორჰეის რაიონი

## რესურსები ინტერნეტში 
* მოლდოვის მოსახლეობის 2004 წლის აღწერის მონაცემები

კატეგორია:ორჰეის რაიონის სოფლები
დიმიტრი (ლაზარიშვილი)

ეპისკოპოსი **დიმიტრი** (ერისკაცობაში — *დიმიტრი ივანეს ძე ლაზარიშვილი*; დ. 16 სექტემბერი, 1870, სოფელ ჯიმითი, სიღნაღის მაზრა — გ. 8 ნოემბერი, 1947, თბილისი) — საქართველოს მართლმადიდებელი ეკლესიის მღვდელთმთავარი.

## ბიოგრაფია
1889 წელს ჩაირიცხა თბილისის სასულიერო სემინარიაში, მაგრამ საქართველოს ეგზარქოსის პალადის წინადადებით გამოვიდა სემინარიიდან და 1890 წლის 21 იანვარს იგი აკურთხეს დიაკვნად და სიონის ეკლესიის წიგნის მკითხველად, 1897 წლის 28 მაისიდან ქაშვეთის წმიდა გიორგის სახელობის ეკლესიის დიაკვანია. 1904 წლის 29 თებერვალს ხელდასხმულ იქნა მღვდლად დიაკვნის ადგილზე ქაშვეთში. 1907 წლიდან იმავე ეკლესიის შტატის მღვდელია. 1906-1907 წლებში მუშაობდა თბილისის საეკლესიო მუზეუმის კომიტეტის წევრად და ხაზინადარად. 1908-1912 წლებში პარალელურად მუშაობდა ქართლ-კახეთის ეპარქიის ეკლესიების შემოსავალ-გასავლის წიგნების შემმოწმებელი კომისიის წევრად. 1914 წლის 24 ივლისს დაინიშნა მღვდელმსახურად საველე მოძრავ ჰოსპიტალში N481 - ბრძოლის ველზე (დასავლეთის ფრონტზე). საქართველოს მართლმადიდებელი სამოციქულო ეკლესიის ავტოკეფალიის აღდგენის შემდეგ, 1918-1920 წლებში, თბილისის საოლქო კრების არჩევით ასრულებდა თბილისის საეპარქიო საბჭოს წევრის მოვალეობას. 1919 წელს აყვანილ იქნა დეკანოზის ხარისხში. 1919-1923 წლებში მუშაობდა საქართველოს მართლმადიდებელი ეკლესიის საკათოლიკოსო საბჭოს სამეურნეო ნაწილის გამგედ. 1923 წლის 13 იანვარს დეკანოზი დიმიტრი ლაზარიშვილი კათოლიკოს-პატრიარქ ამბროსისა და საქართველოს საკათოლიკოსო საბჭოს წევრებთან ერთად დაპატიმრებულ იქნა. 1924 წლის მარტში გამართულ სასამართლო პროცესზე ცნეს უდანაშაულოდ.

ციხიდან განთავისუფლების შემდეგ დაუბრუნდა ქაშვეთის ეკლესიას. 1925 წლის 17 ივნისს დაინიშნა თბილისის ოლქის მთავარხუცესის თანაშემწედ, 1926 წლის 17 თებერვალს - საქართველოს საკათოლიკოსო საბჭოს სამეურნეო ნაწილის გამგედ. 1927 წლის 26 ივნისიდან დეკანოზი დიმიტრი ლაზარიშვილი საკათოლიკოსო სინოდის წევრია. 1930 წელს დაინიშნა ქაშვეთის ეკლესიის წინამძღვრად. ამ თანამდებობაზე იყო 1943 წლის მაისამდე.

1943 წლის იანვარში უწმიდესი და უნეტარესი, სრულიად საქართველოს კათოლიკოს-პატრიარქი კალისტრატე (ცინცაძე) შეუძლოდ გახდა, ავადმყოფობა კიდევ უფრო გაუძლიერდა. "თბილისის ეკლესიები ხუთი თვის მანძილზე მღვდელმთავრის წირვა-ლოცვის გარეშე დატოვა. გამოჯანმრთელებისთანავე მიიღო გადაწყვეტილება ქაშუეთის ეკლესიის წინამძღვრის დიმიტრის ეპისკოპოსად კურთხევის შესახებ. 1943 წლის 23 მაისს დიმიტრი ლაზარიშვილი ხელდასხმულ იქნა ნინოწმინდელ ეპისკოპოსად.  ის იწოდებოდა ნინოწმინდელად, მაგრამ ეპარქიაში არ იყო არც ერთი მოქმედი ეკლესია, ამიტომ წირავდა ქაშუეთის ეკლესიაში. ეპისკოპოსი დიმიტრი დაინიშნა სრულიად საქართველოს კათოლიკოს-პატრიარქის ქორეპისკოპოსად. მეუფე დიმიტრი 1947 წლის 8 ნოემბერს ხანმოკლე ავადმყოფობის შემდეგ გარდაიცვალა. დაკრძალულია თბილისის ქაშვეთის ეკლესიაში.

## ლიტერატურა
* ვარდოსანიძე ს. „პატრიარქები“, თბ., 2013, გვ. 191-195

## რესურსები ინტერნეტში
## სქოლიო
კატეგორია:ნინოწმინდელი მღვდელთმთავრები
კატეგორია:დაბადებული 16 სექტემბერი
კატეგორია:დაბადებული 1870
კატეგორია:გარდაცვლილი 8 ნოემბერი
კატეგორია:გარდაცვლილი 1947
კატეგორია:გურჯაანის მუნიციპალიტეტში დაბადებულები
კატეგორია:საბჭოთა კავშირის რეპრესიების მსხვერპლნი საქართველოში
კატეგორია:ქართველი ეპისკოპოსები
გიორგი ფრუიძე

**გიორგი ფრუიძე** (დ. 2 ივნისი, 1994, წყალტუბო, საქართველო) — საქართველოს მორაგბეთა ეროვნული ნაკრების მორაგბე. თამაშობს ფლანგზე. ფრუიძე ამჟამად ქუთაისის „აიას“ ღირსებას იცავს. რაგბის 2015 წლის ჩემპიონატზე გიორგი საქართველოს მორაგბეთა ნაკრების შემადგენლობაში იყო.

## სქოლიო
კატეგორია:ქართველი მორაგბეები
კატეგორია:ცოცხალი ადამიანები
კეიპ-პოინტი

thumb|right|300px|კეიპ-პოინტი

**კეიპ-პოინტი** (, ) — კონცხი სამხრეთ აფრიკის რესპუბლიკაში.

კეიპ-პოინტი, კეთილი იმედის კონცხთან ერთად, კაპის ნახევარკუნძულის სამხრეთი უკიდურესი წერტილია. კონცხი მდებარეობს კეთილი იმედის კონცხის აღმოსავლეთით და კეიპტაუნის სამხრეთით. ადმინისტრაციულად ეკუთვნის დასავლეთ კაპლანდის პროვინციას.

კონცხი 1488 წელს კეთილი იმედის კონცხთან ერთად აღმოაჩინა პორტუგალიელმა მეზღვაურმა ბარტოლომეუ დიაშმა.

სანაპირო ზოლი კეიპ-პოინტის აღმოსავლეთით მკვეთრად უხვევს ჩრდილოეთისკენ, ქმნის ცრუ ყურეს, რომლის მოპირდაპირე ნაპირზე მდებარეობს დასახლებული პუნქტი პრინგლ-ბეი.

კონცხზე მოქმედებს 1857 წელს აშენებული შუქურა.

კეიპ-პოინტიდან კეიპტაუნამდე ტარდება ტრადიციული ტრეილრანინგი — *Peninsula Ultra Fun Run*. მისი სიგრძეა — დაახლოებით 80 კმ, შეჯიბრში ერთმანეთთან შერწყმულია კროსის და მთაში სირბილის ელემენტები.

## რესურსები ინტერნეტში
## სქოლიო
კატეგორია:სამხრეთ აფრიკის რესპუბლიკის გეოგრაფია
კატეგორია:აფრიკის კონცხები
კატეგორია:სამხრეთ აფრიკის რესპუბლიკის კონცხები
ანტონი (გიგინეიშვილი)

**მიტროპოლიტი ანტონი** (ერისკაცობაში — **სიმონ შევარდენის ძე გიგინეიშვილი**; დ. 1882, სოხუმი — გ. 24 ნოემბერი, 1956, იქვე) — საქართველოს მართლმადიდებელი ეკლესიის მღვდელთმთავარი.

## ბიოგრაფია
პირველდაწყებითი განათლება მიიღო სოხუმის სკოლაში, შემდეგ სწავლობდა ქუთაისის სასულიერო სასწავლებელში, რომლის დამთავრების შემდეგ დაინიშნა მასწავლებლად გუდაუთის სკოლაში. 1914 წელს სიმონ გიგინეიშვილი ხელდასხმულ იქნა მღვდლად და მსახურობდა სამხედრო პოლკში. პირველი მსოფლიო ომის დროს სასულიერო საქმიანობას ეწეოდა სტავროპოლის ეპარქიაში. უწმიდესისა და უნეტარესის, სრულიად საქართველოს კათოლიკოს-პატრიარქის ამბროსის ლოცვა-კურთხევით 1922 წელს დაინიშნა სოხუმის საკათედრო ტაძრის წინამძღვრად. 1952 წელს უწმიდესისა და უნეტარესის, კათოლიკოს-პატრიარქის კალისტრატეს წინადადებით მღვდელი სიმონ გიგინეიშვილი აღიკვეცა  ბერად და ეწოდა სახელად ანტონი. იგი იმავე წელს ხელდასხმულ იქნა ცხუმ-აფხაზეთის ეპისკოპოსად. 1954 წელს უწმიდესისა და უნეტარესის, სრულიად საქართველოს კათოლიკოს-პატრიარქის მელქისედეკ III-ის ლოცვა-კურთხევით აყვანილ იქნა მიტროპოლიტის ხარისხში.

მიტროპოლიტი ანტონ გიგინეიშვილი გარდაიცვალა 1956 წლის 24 ნოემბერს 74 წლის ასაკში. განსვენებულს წესი აუგო ბათუმ-შემოქმედელმა მიტროპოლიტმა ეფრემმა (სიდამონიძემ). იგი დაიკრძალა სოხუმში.

## ლიტერატურა
* ვარდოსანიძე ს. „პატრიარქები“, გვ. 195-196, თბ., 2013 

კატეგორია:ცხუმ-აფხაზეთის მღვდელთმთავრები
კატეგორია:დაბადებული 1882
კატეგორია:გარდაცვლილი  24  ნოემბერი
კატეგორია:გარდაცვლილი 1956
ნიი ამაა ოლენუ

**ნიი ამაა ოლენუ** (დ. 21 მაისი, 1906 — გ.  22 დეკემბერი, 1986)  — განელი პოლიტიკოსი, განის საპრეზიდენტო კომისიის ყოფილი ხელმძღვანელი და განის პრეზიდენტის მოვალეობის შემსრულებელი 1970 წლის 7 აგვისტოდან 31 აგვისტომდე. განის პარლამენტის სპიკერი 1969-1972 წლებში.

1950-იანი წლებიდან ოლენუ იყო აკრის წარმომადგენელი ოქროს ნაპირის საკანონმდებლო ორგანოში. მეორე რესპუბლიკის არსებობის პერიოდში იგი განის პარლამენტს თავმჯდომარეობდა. ასრულებდა პრეზიდენტის მოვალეობას. ხელმძღვანელობდა საპრეზიდენტო კომისისიას.

გარდაიცვალა 1986 წელს.

## ლიტერატურა 
*
*
*

## სქოლიო
კატეგორია:განის პარალამენტის თავმჯდომარეები
კატეგორია:განის პრეზიდენტები
კატეგორია:დაბადებული  21 მაისი
კატეგორია:დაბადებული 1906
კატეგორია:გარდაცვლილი 22 დეკემბერი
კატეგორია:გარდაცვლილი 1986
მამედრზა-დიზა

**მამედრზა-დიზა** () — სოფელი აზერბაიჯანში, ნახიჩევანის ავტონომიურ რესპუბლიკაში, ბაბექის რაიონში.  მოსახლეობის რაოდენობა — 494 კაცი.

## რესურსები ინტერნეტში
*
 

კატეგორია:ნახიჩევანის ავტონომიური რესპუბლიკის სოფლები
კატეგორია:ბაბექის რაიონის სოფლები